Nazlıcan Parlak

Nazlıcan Parlak () — Türkiyə Qadınlar Super Liqasında və Azərbaycanın qadınlardan ibarət milli futbol komandasında yarımmüdafiəçi kimi çıxış edən futbolçu.

 Həyatı 
Peşəkar futbolçu Türkiyədə anadan olub və futboldan əvvəl bir çox idman növləri ilə məşğul olub. 7 yaşında tennis klubunun məşqçiləri istedadları seçmək üçün onun təhsil aldığı məktəbə gəliblər. Nazlıcan seçilənlərdən biri olub. Beləliklə o təqaüd qazanıb və idman karyerasına tennislə başlayıb. Lakin bu macəra qısamüddətli olub.

Daha sonra anası onu karateyə yönləndirib və onun 5 il davam edəcək karate macərası başlayıb. O, İstanbul Çempionatında 2-ci və 3-cü yerləri tutub, Türkiyə çempionatında mübarizə aparıb və 6-cı yeri tutub. Ankarada isə qara kəmərə layiq görülüb. Bütün bunlar davam edərkən Nazlıcan peşəkar olmasa da futbola davam edib.
Həmçinin o, oxuduğu məktəblərdə atletika komandalarının da üzvü olub. Bu sahədə Sarıyer bölgəsində 100 metr məsafəyə qaçış üzrə 5-ci olub.

Orta məktəbdə o, artıq karate ilə məşğul olmaq istəməyib. Məktəbdə tanış olduğu dostu ona basketbolu sevdirib.
Həmin ərəfədə Kireçburnu Futbol Klubunun qadın futbol komandasının qurulduğunu eşidən Nazlıcan dərhal seçimlərə qatılıb. Seçimlərdə o məşqə dəvət olunub və ilk məşqində 10 dəqiqəlik matçda 6 qol vuraraq futbol karyerasına belə başlayıb.

 Təhsili 
Parlak 2012-ci ildə İstanbul Universiteti İdman Elmləri Məşqçilk fakültəsinə qəbul olub. Bakalavr təhsili zamanı o Cevat Gülərdən futbol üzrə mütəxəssislik dərsləri alıb.

 Karyerası 

 Klub Karyerası 
Nazlıcan Parlak futbol karyerasına 2010-cu ildə Kireçburnu Futbol klubunda başlayıb. Daha sonra 2012–2014-cü illər arasında Marmara Universiteti Futbol klubunda oynayıb. 2014-cü ildə yenidən Kireçburnu Futbol klubuna qayıtsa da, 2014–2016-cı illər arasında Fatih Vatan Futbol klubunun üzvü oldu. Eyni ildə Ataşehir Belediyespor klubunda da oynayıb və 2017–2019-cu illərdə yenidən Fatih Vatan Futbol klubunda çıxış edib. 2019–2020-ci illər arasında Kireçburnu Futbol klubunda forma geyinib. 2020–2021-ci illər mövsümündə Rumıniyanın Piros Security Arad klubunda oynabyıb. Daha sonra Türkiyəyə qayıdaraq 2021–2022-ci illər mövsümündə Konak Belediyespor klubuna qoşulub və Turkcell Super Liqasında çıxış edib. 2022–2023-cü illər mövsümündə Fənərbaxça futbol klubu ilə karyerasına davam edib. 14 sentyabr 2023-cü ildə isə Qalatasaray ilə bir illik müqavilə imzalayıb.

 Milli komanda karyerası 
Türkiyə əsilli Nazlıcan Parlak 2019-cu ildə Azərbaycanın Qadınlardan ibarət Milli Futbol Komandasından dəvət alıb. UEFA Qadınlar Avro-2022-nin seçmə mərhələsində milli komanda İspaniya, Çexiya, Polşa və Moldova komandalarından ibarət D qrupunda mübarizə aparıb. Parlak qrupun son matçlarında üstün oyunu ilə diqqət çəkərək komandasının qələbələrində böyük rol oynayıb.

 Beynəxalq qolları 
 No.  Tarix  Məkan  Rəqib  Xal  Nəticə  Turnir 1.  6 sentyabr 2022  Dalğa Arena, Bakı, Azərbaycan   1–1  1–1  2023 FIFA Qadınlararası Dünya Çempionatının seçmə mərhələsi – UEFA E qrupu 2.  13 noyabr 2022   1–0  1–2  Yoldaşlıq 3.  26 sentyabr 2023  DG Arena, Podgorica, Montenegro   1–0  1–0  2023–24 UEFA Qadınlar Millətlər Liqası 4.  31 oktyabr 2023  Dalğa Arena, Bakı, Azərbaycan   2–0  3–0

 Fəaliyyəti 
Aşağıdakı cədvəldə Nazlıcanın mövsümlər üzrə fəaliyyəti təqdim olunub.
+2009–11Parlak çox gec, 16 yaşında Sarıyerin Kireçburnu Futbol komandasında futbol oynamağa başlayıb. Həmin mövsüm Kireçburnu İdman klubunda yalnız gənc qızlardan ibarət komanda var imiş və yaş məhdudiyyəti səbəbiylə Nazlıcan 1 mövsüm liqa matçı oynaya bilməyib. Növbəti mövsüm Kireçburnu Futbol klubu Nazlıcanın liqada oynaya bilməsi üçün A komandası quraraq liqaya qoşulmağa qərar verib. Komanda kapitanı kimi ilk mövsümündə Nazlıcan 10 matçda 10 qol və 6 məhsuldar ötürmə ilə komandasına rəhbərlik etib.2011–12Digər komandalardan təkliflər olsa da, həmin mövsüm kapitan komandasında qalıb. Komanda gənc heyətdən ibarət olduğundan bu mövsüm komanda üçün çətin mövsüm olub. Nazlıcan bu mövsüm 7 matçda 6 qol və 2 məhsuldar ötürmə ilə komandasına töhfə verib. O, dövrün köklü komandalarından olan Marmara Universiteti Futbol komandasına qarşı qolu və üstün oyunu diqqət çəkib.2012–13Nazlıcan bu mövsüm Marmara Universiteti Futbol klubu ilə müqavilə imzalayıb. Marmara, Türkiyə Qadınlar 2-ci Liqasında 2-ci yer kimi Super Liqaya yüksəlib. Nazlıcan komandasına 5 qol və 13 məhsuldar ötürmə ilə töhfə verib.2013–14Nazlıcan yoluna Marmara Universiteti Futbol klubu ilə davam edib. O, Super Liqada 10 matçda 2 qol və 1 məhsuldar ötürmə ilə komandasına töhfə verib. Liqanın fasiləsi zamanı komanda maliyyə çatışmazlığı səbəbindən fəaliyyətini dayandırmaq qərarına gəlib. Buna görə də kapitan keçmiş komandasına qayıdıb. Kireçburnu Futbol klubu əvvəlki mövsümlərlə müqayisədə daha yaxşı komanda formalaşdırdığından Nazlıcanla daha da güclənib. O, meydana çıxdığı 6 matçda 13 qol və 5 məhsuldar ötürmə ilə komandasına töhfə verib. O, play-off yarımfinal matçında Mardin Nusaybinə qarşı 59 dəqiqəyə vurduğu 5 qolla tarixə düşüb və komandasını finala çıxarıb.2014–15Nazlıcan yoluna Fatih Vatan Futbol Klubu ilə davam etmək qərarına gəlib. Əvvəlki mövsümdə Kireçburnu Futbol klubu ilə 1 matçda 5 qol vuran Nazlıcan, Fatih Vatan komandası ilə də 1 matçda 6 qol vurub. O, həmçinin 2 fərqli matçda het-trik edərək ümumilikdə 16 matçda 34 qol vuraraq inanılmaz nəticə göstərib. Qollarından əlavə 6 məhsuldar ötürmə edən Nazlıcan komandasının vurduğu 40 qolda birbaşa pay sahibi olub.2015–16O, 17 matçda 34 qol vurub, 16 məhsuldar ötürmə ilə komandasını finala daşıyıb. O, Sarıyer Belediye Futbol klubuna qarşı 1 matçda 8 qol vuraraq bir matçda 6 qol vurduğu öz rekordunu yeniləyib. Nazlıcan bunu cəmi 80 dəqiqə ərzində bacarıb. O, iki fərqli matçda beş qol vurmaqla, iki het-trik etməklə və 8-ci saniyədə liqanın ən erkən qolunu vurmaqla həmin mövsüm performansını daha da yüksək səviyyələrə qaldırıb.2016–17Fatih Vatan Futbol Klubunda göstərdiyi üstün nəticə Çempionlar Liqasında çıxış edən Türkiyə çempionu Ataşehir Belediye Futbol klubunun diqqətini çəkərək bu komandada həmin mövsümə 6 matça çıxıb. Burada 6 oyun keçirərək fasilədə 2-ci Liqada lider olan Fatih Vatan Futbol Klubuna geri qayıdıb. Burada isə 7 matçda 3 qol və 5 məhsuldar ötürmə ilə komandasına töhfə verib. 2-ci Liqa çempionluğunu əldə edərək bu mövsüm karyerasında ilk qızıl medalını qazanıb.2017–18O, karyerasını Fatih Vatan Futbol Klubunda davam etdirib. O, Super Liqada 16 matçda 8 qol vurub, 2 məhsuldar ötürmə ilə komandasına töhfə verib.2018–19Fatih Vatan Futbol Klubu ilə daha bir, 1 mövsümlük müqavilə imzalayıb. Bu mövsüm komanda olaraq liqada çətinlik çəkdikləri bir mövsüm olsa da, 13 oyunda 2 qol və 1 məhsuldar ötürmə ilə yadda qalıb. Mövsümün sonunda Azərbaycanın Qadınlardan ibarət Milli Futbol Komandasından dəvət alıb.2019–20Bu mövsüm Nazlıcan karyerasında ilk komandası olan Kireçburnu Futbol Klubuna qayıdıb. O, 12 matçda 7 qol və 2 məhsuldar ötürmə ilə çıxış edib. Amedspora 3 qol vuraraq het-trik edib. Daha bir het-trik isə Ereğli Belediye Futbol Klubuna qarşı olub. Çayırbaşı Stadionunda matçın ilk yarısında 2 qol vuraraq komandasını 2–0 önə keçirib. Sonrakı dəqiqələrdə hesab 2–2 bərabərləşdirib. Dəqiqə 90+6 göstərdiyi zaman Nazlıcan topu yarımmüdafiədən qəbul edərək sürətlə rəqib qapısına keçirib. O, özünün və komandasının 3-cü qolunu vuraraq son saniyədə komandasına qələbə qazandırıb.2020–21Türkiyədə 10 illik karyerasından sonra Nazlıcan Avropaya yollanmaq qərarına gəlib. Rumıniyanın Qadınlar Superliqa komandalarından olan Piros Security Arad komandası ilə müqavilə imzalayəıb. Rumıniyada keçirdiyi ilk matçda komandasının yeganə qolunu vurub və 1:0 hesabı ilə qalib gələrək liqaya uğurla daxil olub. O, Rumıniya Kubokunun 2-ci tur matçında cərimə meydançasının kənarından Fortuna Beçiçerekunun qapısına topla vuraraq möhtəşəm qola imza atıb. Cari mövsümdə o, 14 matçda 9 qol və 6 məhsuldar ötürmə ilə çıxış edib.

 Qalereya 

 Həmçinin bax 
 Azərbaycanın Qadınlardan ibarət Milli Futbol Komandası
 Galatasaray
 Fenerbahçe

 İstinadlar 

Kateqoriya:Türkiyənin qadın futbolçuları
Kateqoriya:Azərbaycanın qadın futbolçuları
Kateqoriya:Qadın futbol yarımmüdafiəçiləri
Kateqoriya:Türkiyə əsilli azərbaycanlılar
Kateqoriya:Türkiyə azərbaycanlıları
Kateqoriya:Legioner Azərbaycan futbolçuları